CELEX: 21997D0605(01)
Language: da
Date: 1996-12-13 00:00:00
Title: Afgørelse truffet af Det Blandede EØS-Udvalg nr. 83/96 af 13. december 1996 om ændring af protokol 31 til EØS- aftalen om samarbejde på særlige områder ud over de fire friheder

Avis juridique important

|

21997D0605(01)

Afgørelse truffet af Det Blandede EØS-Udvalg nr. 83/96 af 13. december 1996 om ændring af protokol 31 til EØS- aftalen om samarbejde på særlige områder ud over de fire friheder  

EF-Tidende nr. L 145 af 05/06/1997 s. 0052 - 0053

AFGØRELSE TRUFFET AF DET BLANDEDE EØS-UDVALG Nr. 83/96 af 13. december 1996 om ændring af protokol 31 til EØS-aftalen om samarbejde på særlige områder ud over de fire friheder DET BLANDEDE EØS-UDVALG HAR -under henvisning til aftalen om Det Europæiske Økonomiske Samarbejdsområde, tilpasset ved protokollen om tilpasning af aftalen, i det følgende benævnt »aftalen«, særlig artikel 86 og 98, ogud fra følgende betragtninger:Protokol 31 til aftalen blev ændret ved Det Blandede EØS-Udvalgs afgørelse nr. 8/94 (1);det er hensigtsmæssigt at udvide de kontraherende parters samarbejde til også at omfatte et flerårigt fællesskabsprogram til stimulering af udviklingen af en europæisk multimedieindholdsindustri og fremme af anvendelsen af multimedieindhold i det spirende informationssamfund (INFO 2000) i Rådets beslutning 96/339/EF (2);protokol 31 til aftalen bør derfor ændres med henblik på at muliggøre et sådant udvidet samarbejde fra den 1. januar 1996 -TRUFFET FØLGENDE AFGØRELSE:Artikel 1 I artikel 2, stk. 5, i protokol 31 til aftalen tilføjes følgende led:»- 396 D 0339: Rådets beslutning 96/339/EF af 20. maj 1996 om vedtagelse af et flerårigt fællesskabsprogram til stimulering af udviklingen af en europæisk multimedieindholdsindustri og fremme af anvendelsen af multimedieindhold i det spirende informationssamfund (INFO 2000) (EFT nr. L 129 af 30. 5. 1996, s. 24).«Artikel 2 Denne afgørelse træder i kraft den 1. januar 1997, forudsat at Det Blandede EØS-Udvalg har modtaget alle fornødne meddelelser i henhold til aftalens artikel 103, stk. 1. Den finder anvendelse fra den 1. januar 1996.Artikel 3 Denne afgørelse offentliggøres i De Europæiske Fællesskabers Tidendes EØS-sektion og EØS-supplement.Udfærdiget i Bruxelles, den 13. december 1996.På Det Blandede EØS-Udvalgs vegneH. HAFSTEINFormand(1) EFT nr. L 198 af 30. 7. 1994, s. 142.(2) EFT nr. L 129 af 30. 5. 1996, s. 24.